UIDAIએ કહ્યું કે,’સુપ્રીમ કોર્ટમાં આધાર મામલાની સુનાવણીમાં ભારત સરકાર આ બાબતે પક્ષ લેતો રહ્યો છે. આધાર દ્વારા એકઠી કરાયેલી માહિતીનો ઉપયોગ માત્ર આધાર બનાવવા અને આધારધારકની ખરાઈ કરવા માટે જ કરી શકાય છે. આ ઉપરાંત અન્ય કોઈ ઉદ્દેશ્ય માટે તેનો ઉપયોગ કરી શકાતો નથી.’ UIDAIએ એ વાતનો ઉલ્લેખ કરતાં કહ્યું કે જ્યારે મુંબઈ હાઈકોર્ટે કોઈ વિશેષ મામલે તપાસ એજન્સી સાથે બાયોમેટ્રિક માહિતી શૅર કરવાનો આદેશ આપ્યો હતો. ત્યારે મામલો સુપ્રીમ કોર્ટમાં લઈ જવાયો હતો. જેણે આ આદેશ પર સ્ટે આપ્યો હતો.